सोनीपत के एजेंट सैनी ने सामान यह कहकर लेने से इनकार कर दिया कि वह वेंडरों को गिफ्ट दीपावली से ठीक पहले बांटेंगे। उन्‍होंने सामान नोएडा वापस ले जाने के लिए कहा तो वाहन वाला सामान वापसी का भाड़ा मांगने लगा। यह जानकारी ट्रांसपोर्ट का काम काज देख रहे व्‍यक्ति को दी गई। उसने भाड़ा देने की बात मान ली और सामान नोएडा के लिए रवाना कर दिया गया। इसी बीच सर्कुलेशन मैनेजर के मन में यह बात आई कि क्‍यों न इस माल को खुर्दबुर्द कर दिया जाए। कप्‍तान के इशारे पर सामान खोड़ा के एक मकान में उतार दिया गया। वाहन चालक और दूसरे लोगों ने इस हरकत का विरोध किया तो जानकारी एक प्रबंधक को दी गई। फिर भी सामान नोएडा नहीं पहुंचा। सूत्र बता रहे हैं कि मैनेजर भी इन्‍हीं लोगों के साथ मिला हुआ है।